**רע"ט, א** נר שהדליקו בו באותה שבת, אף על פי שכבה, אסור לטלטלו...

**רע"ט, ב** נר זה שאמרנו שאסור לטלטלו, אפילו לצורך גופו ולצורך מקומו אסור...

**רע"ז, ג** שכח נר על הטבלא, מנער את הטבלא והוא נופל... ואם הניחו עליה מדעת, אסור לנערה, שהרי הטבלא היא בסיס לדבר האיסור.

**רע"ט, ד** אם התנה מערב שבת על נר זה שיטלטלנו משיכבה, מותר לטלטלו אחר שכבה. הגה: ויש אומרים דלא מהני תנאי, וכן נוהגין במדינות אלו.

(יא) אם התנה וכו' - משום דנר עשוי להכבות, משום הכי מהני ביה תנאי. אבל בשאר בסיס לדבר האסור, אף לדעה ראשונה לא מהני תנאי, להתנות כשיסתלק הדבר איסור מן הבסיס שיהא מותר להשתמש...

(ילקוט יוסף) אם התנה מערב שבת על נר זה שיטלטלנו כאשר יכבה, מותר לטלטלו אחר שהנר כבה. ונכון שיעשה את התנאי סמוך לשקיעה, ושיועיל לו התנאי לכל השנה.

והוא הדין לפמוטים שנותנים בתוכם נרות שעוה ומדליקים הנרות שבהם...

אבל אם הם עשויים מזהב, שאדם מקפיד עליהם שלא להשתמש בהם לצרכים אחרים, ומקצה להם מקום מיוחד, אסור לטלטלם אפילו לצורך גופם או מקומם, אף אם לא הדליק בהם באותה שבת...

**משנ"ב רע"ז, יח** ...ואם היה מונח על השלחן בין השמשות גם ככרות ושאר דברים שצריך לשבת, פשיטא דהם חשובים יותר מן הנר, דהיינו מן שלהבת הנר הדולקת, ונעשה בסיס לגבייהו... דהיכי דהוא בסיס להיתר ולאיסור וההיתר חשיב יותר דהוא בטיל לגבי ההיתר... ומזה נובע המנהג שהנשים נזהרות ליתן ככר הצריך לשבת על השלחן קודם הדלקת הנרות, ומנהג נכון הוא כדי שיהא מותר לטלטל את השלחן כשיהיה צריך לו...

**שש"כ כ', סג** ונוהגים להניח על השולחן, לפני זמן בין השמשות, חלות או כל דבר אחר בעל חשיבות שהוא נחוץ לשבת, כי אז אין השולחן נהפך לבסיס לאיסור, ומותר לטלטלו, אך תחילה יש להסיר ממנו את הפמוטות על ידי נכרי או לנערם מן השולחן. אי אפשר להסירם, כגון שאין נכרי, ויש חשש שיתקלקלו הפמוטות אם ינערם... מותר לטלטל את השולחן בעודם עליו... וגם אם החלות הוסרו מן השולחן (לאחר בין השמשות) ולא נשארו עליו רק הפמוטות.

אמנם, כל זה רק כאשר הוא צריך לטלטל את השולחן, כגון שהוא זקוק למקום השולחן או זקוק לשולחן עצמו במקום אחר... אך אסור לטלטל את השולחן בעוד המוקצה עליו, אם אין כוונתו לשולחן עצמו או למקומו, אלא כוונתו היא רק לטלטול המוקצה, כגון שחושש לפסידת המוקצה, שלא יגנבוהו וכדו'...

**משנ"ב רע"ז, יח** ...ואם היה מונח על השלחן בין השמשות גם ככרות ושאר דברים שצריך לשבת... אם צריך למקום שעומד השלחן... רשאי לטלטל השלחן ואפילו בעוד שהנרות דולקות עליו...

**משנ"ב רע"ז, יז** ...טלטול בעלמא את הטבלא או השלחן ממקום למקום, שרי אפילו מונח עליו נר של שמן, דלא הוי פסיק רישיה. ודוקא אם הוא מטלטלו בנחת:

**שש"כ כ', סג** ...אמנם, כל זה רק כאשר הוא צריך לטלטל את השולחן, כגון שהוא זקוק למקום השולחן או זקוק לשולחן עצמו במקום אחר... אך אסור לטלטל את השולחן בעוד המוקצה עליו, אם אין כוונתו לשולחן עצמו או למקומו, אלא כוונתו היא רק לטלטול המוקצה, כגון... שרצונו ליהנות מאור הנר במקום האחר.

**ש"ח, ד** הגה: ותפילין אין לטלטלם כי אם לצורך. ושופר אסור לטלטלו כי אם לצורך גופו או מקומו

(כד) כי אם לצורך - היינו כדי שלא יגנבו או שלא יתקלקלו בחמה וכיוצא בזה. והט"ז ומ"א מחמירין וסוברין דתפלין מקרי כלי שמלאכתו לאיסור, דהרי אסור להניחן בשבת... ועל כן אין לטלטלן כי אם בצריך לגופן... או למקומן. ומכל מקום במקום הדחק יש להקל כדעה הראשונה...

**ילקו"י** יש אומרים שתפילין דינם ככלי שמלאכתו לאיסור, מאחר שאסור להניחן בשבת. ולכן אסור לטלטלם בשבת כי אם לצורך גופו או מקומו, והיינו, אם רוצה לטלטלם על מנת ללמוד מהם צורת הקשר, וכדומה. וכן אם התפילין מונחות על הספסל ורוצה להשתמש במקומם, מותר להעבירם למקום אחר.... ויש אומרים שאין לתפילין דין מוקצה בשבת, ובפרט שיכול להניחן אם מתכוין שלא לצאת בהם ידי חובה, אלא כדי להתלמד וכדומה. ולדבריהם מותר לטלטלם אף מן החמה לצל, ככל כלי שמלאכתו להיתר. ולדינא נראה שראוי להחמיר בזה שלא לטלטל התפילין אלא לצורך גופן או מקומן... וכן מותר לטלטל התפילין כדי למנוע שלא יבואו לידי ביזיון.

**שש"כ כ', יד** תפילין דינן ככלי שמלאכתו לאיסור, ואסור לטלטלן. ולכן השוכח את נרתיק התפילין בתוך נרתיק הטלית, וצריך בשבת לטלית, הטוב ביותר שימשוך את הטלית מתוך הנרתיק, ואם קשה לו או שהוא זקוק לנרתיק הטלית, מותר לו להוציא את נרתיק התפילין עם התפילין שבו...